Source: http://curia.europa.eu/juris/document/document.jsf?text=&docid=214576&pageIndex=0&doclang=MT&mode=req&dir=&occ=first&part=1&cid=6668061
Timestamp: 2019-11-13 09:40:41+00:00
Document Index: 1391387

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

Appell ippreżentat fid-19 ta’ Frar 2019 minn BTB Holding Investments SA u Duferco Participations Holding SA mis-sentenza mogħtija mill-Qorti Ġenerali (L-Ewwel Awla) fil-11 ta’ Diċembru 2018 fil-Kawża T-100/17, BTB Holding Investments SA et Duferco Participations Holding SA vs Il-Kummissjoni
(Kawża C-148/19 P)
Appellanti: BTB Holding Investments SA, Duferco Participations Holding SA (rappreżentanti: J.-F. Bellis, R. Luff, M. Favart, Q. Declève, avukati)
Partijiet oħra fil-proċedura: Il-Kummissjoni Ewropea, Foreign Strategic Investments Holding (FSIH)
tannulla s-sentenza tal-Qorti Ġenerali tal-11 ta’ Diċembru 2018, BTB Holding Investments u Duferco Participations Holding vs Il-Kummissjoni (T-100/17);
tirreferi lura l-kawża quddiem il-Qorti Ġenerali;
tikkundanna lill-konvenuta għall-ispejjeż ta’ din il-proċedura kif ukoll għall-ispejjeż tal-proċedura quddiem il-Qorti Ġenerali.
Permezz tal-appell tagħhom mis-sentenza T-100/17, l-appellanti jsostnu li, fis-sentenza kkontestata, il-Qorti Ġenerali ppreġudikat id-dritt għal smigħ xieraq meta ħarġet il-postulat li jgħid, “sabiex jiġi stabbilit li l-Kummissjoni wettqet żball manifest fl-evalwazzjoni [ekonomika kumplessa] tal-fatti ta’ natura li jiġġustifika l-annullament tad-deċiżjoni kkontestata, il-provi prodotti mill-appellant għandhom ikunu suffiċjenti biex iċaħdu mill-plawżibbiltà l-evalwazzjoni tal-fatti miżmuma fid-deċiżjoni inkwistjoni”. L-appellanti jsostnu b’mod partikolari li l-Qorti Ġenerali kisret il-prinċipji dwar l-oneru tal-prova u l-prinċipju ta’ opportunitajiet ugwali għall-partijiet.